  Майя Бывальцева Ижын Карлэн нуналаз «Корни» но «Фабрика» группаос кырӟалозы. Со сярысь журналистъёслы вераз Ижкар администрацилэн тӧроезлэн мерлык политикая воштӥсез Михаил Тарасов. Россиысь тодмо коллективъёсты Иж тыметлэн ярдураз адӟыны луоз. Ужрад 19 час 30 минутэ кутскоз. Сое «Рен-ТВ» телекомпани юрттэмен ортчытозы. Пусъёмы, Карлэн нуналэзлы сӥзем валтӥсь ужрадъёс таяз арын тымет дурын ортчозы, азьвыл соос Шор площадьын радъяськыло вал. Тегъёс: Мерлык Лулчеберет Ижкар праздникъёс Карлэннуналэз  